HISTORIEN BAK
Medisinsk nødtelefon, vær så god.
Disse folkene er gale. De forfølger og trakasserer oss.
- Hva heter du? - Michael Barisone. B-A-R-I-S-O-N-E.
- Jeg har blitt skutt i hjertet! - Ok...
411 Westmill Drive. 411...
En tidligere olympier har blitt siktet for to drapsforsøk.
Han skjøt en annen rytter som bodde og trente på eiendommen hans.
Denne krigen skal ende nå. Vi er under beleiring.
Politiet sa de fant en kvinne med skuddsår og tidligere olympier Michael Barisone.
Michael Barisone risikerer 60 år i fengsel.
Advokatene hans vil påberope utilregnelighet.
Han hevder at Lauren brukte sosiale medier til å presse ham til bristepunktet.
De er kunder her i stallen vår.
Situasjonen blir verre og verre. Vi frykter for våre liv.
Michael ble drevet til vanvidd av Lauren Kanarek.
Kan sosiale medier brukes som våpen?
Det Lauren Kanarek gjorde mot ham, var forferdelig!
Han husket ingenting av det som hadde skjedd i dette tilfellet.
Jeg tror ikke man kan glemme at man har skutt noen.
Han malte et bilde i rettssalen.
Dette er skuespill. Teater.
Ingen hukommelsesforstyrrelser oppstår kun når man begår en forbrytelse.
Da han åpnet safen og tok pistolen, visste han akkurat hva han skulle gjøre.
Jeg tar livet tilbake.
Jeg mister mye blod. Washington Township!
Du er på 411 Westmill i Washington Township, hva?
- Jeg er... - Ok. Frue, hvor...
SKYTINGEN VED HAWTHORNE HILL
DEN 7. AUGUST 2019 BLE EN KVINNE SKUTT PÅ EN HESTEGÅRD I NEW JERSEY.
DEN VOLDELIGE HANDLINGEN RYSTET DRESSURSPORTEN.
DE INVOLVERTE ER FORTSATT EN DEL AV SAKEN OG VIL LEGGE DEN BAK SEG.
De fleste vet innen de er fire-fem år
om de er hestemennesker eller ikke.
DRESSURRYTTER
Jeg visste i den alderen at jeg var et hestemenneske.
Symfoni!
Jeg har seks hester. De har hver sin unike personlighet.
Evie, kom hit.
Når du går inn i låven, venter de på deg.
Hvem er en flink gutt?
En person som aldri har vært rundt en hest før, kan bringe den til meg.
Jeg skal vise vedkommende et mirakel. Jeg skal vise hvorfor hester er spesielle.
Da Gud skapte hesten, sa han til den praktfulle skapningen:
"Jeg har skapt deg som ingen annen."
De er som tatt ut av en historiebok. De er som et eventyr.
Hester er fantastiske dyr.
De har vært menneskers følgesvenn i flere tusen år.
Hestefolk er folk som forstår at hester ikke bare er ting du ser
på noens eiendom som spiser gress.
En hestejente er en som liker hester?
-Ja, men med en energi... - Eller liker å ri?
Hallo.
Det er over åtte millioner hester i USA, og kanskje dobbelt så mange ryttere.
Faren min spurte støtt:
"Går du aldri lei av å ri?" Og jeg svarte: "Hva for noe?"
Hesteridning er veldig gøy.
Kom igjen. Det ser ut som hun går.
Jeg er den typen person som visse digger umiddelbart og vil omgås.
Mens andre anser personligheten min for å være litt sterk iblant.
"Hvorfor høres hun så bortskjemt ut?"
De bruker alltid ordet "bortskjemt". Jeg finnes ikke bortskjemt.
Jeg jobber veldig hardt med det jeg gjør.
Jeg kan gjøre det.
- Vil du det? - Rull den strammere enn vanlig.
Forhåndsrull den strammere enn vanlig. Jeg må dobbeltsjekke arbeidet ditt.
- Hva? - Jeg må nok dobbeltsjekke arbeidet ditt.
Hvis du bruker nok tid på noe, blir du bedre og bedre.
Om du har nok tålmodighet i denne sporten, vil de rette folkene komme og hjelpe deg.
I mars 2018 sa treneren min:
"Jeg skal på et kurs ledet av Michael Barisone."
Til Grand Prix Special, Safir og Michael Barisone.
Jeg googlet ham og så han var på OL-laget i 2008.
Jeg sier ikke at jeg ville bli olympier. Jeg ville bare nyte reisen som rytter.
Jeg ville ri på hestene mine hver eneste dag
og lære mest mulig av noen som visste mer enn meg.
Jeg begynte å ri som barn.
Jeg var elendig til å hoppe.
DRESSURTRENER
Dressurridning lokket meg fordi jeg var flink til det.
Dressur er et fransk ord som betyr trening.
Det er skjønnhet i bevegelse.
Damer på hester, og også menn. Og det har en dyp historie.
Dressur er basert på ridning på slagmarken,
der en hest måtte lære å gå i alle retninger og lystre rytteren.
Du gjør det med en spesiell hodestilling. En kroppsstilling.
Alt må være harmonisk og rytmisk.
Og vi må først innprente de tingene i hesten.
Å trene en hest handler om å lære hesten å ta imot hjelpemidlene,
beina og hendene dine så den blir lydhør og aksepterer deg som rytter.
Det er en vanskelig jobb.
Vi ber hestene prestere til det ytterste av deres atletiske turnferdigheter.
Men de må gjøre det slik en danser utfører hopp. Få det til å se lett ut.
OL er en veldig interessant konkurranse, særlig når det gjelder hestesport.
Tjuefem OL på et århundre. Et dressurlag består av fire personer.
Så maks hundre personer hvert århundre representerer landet sitt i OL i dressur.
To, én, oppskytning.
Det er omtrent like mange som har reist ut i verdensrommet.
Jeg anser meg som en god dressurrytter, men en utmerket hestetrener.
Er dette rettferdig for hesten,
og kan den mentalt forstå hva jeg ber den om?
De fleste profesjonelle hestefolk tjener penger på ulike måter.
Vi trener ryttere og hester i stallen vår.
Noen bringer hesten sin til meg. Jeg sier at jeg kan ha den her.
Noen klienter rir aldri selv.
Andre klienter vil ha ridetimer hver dag.
Sånn er det med kontakt og driv. Man merker om de vil oppføre seg dårlig.
Jeg ledet et seminar for en av mine beste Grand Prix-elever i begynnelsen av 2018.
Kvinnen sa: "Jeg kommer forresten til deg i mars.
Jeg vil gjerne trene med eleven min her i en måned.
Hun heter Lauren Kanarek."
Lauren Kanarek ringte meg og sa hun visste alt om meg og suksessen min.
Hun anså det som en ære å få ha meg som trener.
Han sa: "Du må trene med de beste.
Du må være på de beste stedene med den beste treneren som finnes.
Du har alt som trengs for å delta i OL.
Du har flotte hester, og du er ambisiøs og drevet."
Han er flink til å snakke for seg.
På slutten fikk han meg til å si: "Hvor melder jeg meg på?"
Hawthorne Hill var fristedet mitt.
Det var stedet der jeg fant ro. Det lå i en vakker dal en time fra New York.
Man skulle tro man var i Tennessee. Det var idyllisk.
Jeg bygget mye av det selv. Med svette, blod og hele mitt hjerte.
Det var formet som en slags campus. Jeg førte oppsyn med treningen.
Når du får meg, får du teamet mitt. Du får Justin Hardin, min høyre hånd.
Du får Mary Haskins Gray.
Hun var en dressurrytter og kjæresten min på den tiden.
Jeg bodde på eiendommen.
Mary bodde der med meg mesteparten av tiden.
Lauren bodde i leiligheten med kjæresten sin, Rob.
Faren hennes var veldig involvert. Han sa: "Send regningene til meg."
Lauren hadde to hester som Michael skulle trene.
LAURENS FAR
Michael inviterte henne opp og sa: "Jeg har tilfeldigvis en bolig.
Den er pent møblert, og Lauren kan bo i den."
Jeg sa: "Flott, da bor hun der."
Boligen lå bare sju minutter unna låven, så da var det avgjort.
Hun hadde et sted å bo og to hester som ble trent. Alle var glade.
Len deg bakover. Ikke la henne dra bittet ned. Ri henne opp i form.
Nydelig galoppbytte. Ta et til.
Det er et klart tillitsnivå som må eksistere
mellom treneren og hesten. Og Michael og jeg hadde det.
Len deg litt tilbake. Før nesen opp og frem.
Jøss. Halleluja!
- Halleluja! - Se, Josie. Lauren suser rundt!
Jeg kunne se ham fikse problemer raskt.
Bra. Hendene sammen. Behold kontakten.
Bra. Fortsett å ri fremover inn i...
Han holdt faktisk løftet sitt. Han gjorde meg til en bedre rytter.
Men jeg oppdaget fort at nesten alle der
var nesten kultaktig besatt av tanken:
"Denne fyren skal føre meg til OL."
Han sa: "OL er ikke målet, men en drøm.
Alle disse menneskene drømmer om det."
Og jeg tenkte: "Bra for dem. De har en drøm. Vi har alle en drøm."
Du viser autoritet.
Du lener deg bakover, og oppførselen din forteller meg at du har kontroll.
Det er autoritet.
I dressur trenger du tre ting for å bli en vinner.
Du trenger en god trener, en god rytter og en god hest.
I tillegg trenger du mye penger.
Den kalles kongesporten av en grunn.
Å konkurrere i Europa er nødvendig for alle i den internasjonale hestesporten.
Transport til og fra ett stevne koster 25 000 dollar,
og det inkluderer ikke hestepasseren, sakene dine og stevneavgiftene.
Hvis du vil ha din egen hestehenger og bil, må du fort ut med 125 000.
Hesten trenger også nye hestesko hver fjerde uke for 500-700 dollar.
Vi sier at hesten er billig, men den koster 50 000.
Kostnadene er svimlende.
Jay-T er en hest jeg kjøpte i 2006.
Han var en utrolig atlet. Ekskona mi og jeg eide den.
Og vi inngikk en avtale.
Jeg skulle ri og konkurrere med hesten, og så skulle jeg selge den.
JJ!
Hallo, godgutten min.
Det er veldig vanlig for oss hestetrenere
å la mindre dyktige ryttere sitte på en dyktigere hest fra tid til annen.
Du setter dem på hesten og lar dem føle hvor de er på vei.
Justin Hardin gjorde det med Jay-T. Han lot henne ri den.
Justin sa: "Vi har en hest som vi tror du vil like godt. Bare prøv ham.
Vi lar ikke alle ri på denne hesten, for han kan være litt vanskelig."
Så fort jeg satte meg på den, sa de: "Bare vær forsiktig, så går det bra."
Han føltes fantastisk.
Du kunne føle en ball med energi reise seg under kroppen din.
Jeg tenkte: "Denne hesten skal bli min en dag."
Flink gutt.
Hestene hennes var Toyota Corolla-er.
Jay-T var en Corvette. Vi lot henne kjøre en Corvette én gang.
Dessverre fikk det katastrofale følger.
Skarp sving og rett over ringen!
To dager etter å ha ridd hesten la Lauren ut videoer av seg selv på den.
JJ! JayT! Rob, du ser så liten ut ved siden av ham.
Og så, i juli 2018, deltar Lauren Kanarek i et stevne på hesten min.
Hun leide Corvette-kabrioleten fra Hertz og bestemte seg for at hun eide den nå.
Hun hadde tatt hesten min for sine egne formål,
og det var katastrofalt.
LIVSTIDSREGISTRERING AV HEST
Hun devaluerer ham, og det kan ikke fortsette.
Jeg sa: "Dere får ikke delta i stevner med den."
Da oppsøkte de meg i stallen og begynte å skrike til meg.
Jeg var redd for dem.
Jeg er en feiging. Jeg har aldri vært i slåsskamp.
Samtidig som de truet meg, sendte faren meg meldinger som:
"Jeg skal slå deg konkurs. Jeg skal knekke deg." Slike ting.
Jeg mottok en ny advokatregning og hadde allerede noen fra skilsmissen.
Jeg fikk panikk. Jeg ville unngå juling og søksmål, så jeg kapitulerte.
Jeg ble truet og presset,
så å si utpresset til å selge hesten min billig.
At jeg presset ham til å selge meg hesten, er det største tullet jeg har hørt, ok?
Jeg var på vei til et stevne som Michael hadde trent meg til,
og Rob fortalte meg at Jay-T akkurat hadde blitt tatt av hengeren.
Michael sa han ikke kunne dra.
Jeg løp til kontoret umiddelbart og spurte Michael:
"Hvorfor er ikke Jay-T på hengeren?"
Han hadde panikk og friket ut. Jeg hadde aldri sett ham sånn.
Han sa bare: "Jay-T kan ikke delta i stevnet."
Han måtte selge hesten så fort som mulig.
Jeg sa: "Hvorfor det? Hva foregår?" Han svarte: "Det er skilsmissen."
Så jeg sa: "Jeg kan kjøpe ham. Vil det hjelpe deg?"
Og plutselig roet han seg ned. Han tok gladelig imot sjekken.
Hesten var min. Alt var avgjort. Jeg trodde i hvert fall det.
Hei, du.
Flink gutt, Jay.
- Følg ham opp. Er gjorden på? - Ja.
- Stramt nok? - Ja.
Stopp. Herregud, Rob.
- Hva? - Stopp. Se hva som har skjedd her.
- Vent litt. - Rolig!
- La meg dra... - Slipp ham.
Hva sa jeg? Slipp tøylene. Rolig, gutt.
Rob?
- Ja? - Jeg må ha en pisk.
- Sjekk det bordet. - Jeg kan ikke. Få en pisk med en gang.
Rolig! Han er veldig redd.
- Fokuser og gjør det igjen. - Dette suger.
Vi har ikke snakket om evnene hennes. Jeg sammenligner det med baseball.
Jeg har spilt på et World Series-lag.
Mary Haskins Gray og Justin Hardin var spillere på nest øverste nivå,
på randen av å gå over til øverste nivå som ferskinger. Henger du med?
Lauren Kanarek spiller...
...på nivå med niåringer.
Galloppbytte. Det var sent. Jeg gjør det igjen.
Rob, med en gang.
- Hva? - Klokken er halv syv.
Rolig, gutt. Rob, hører du etter?
- Rob? Hører du etter? - Ja. Jeg snakker med noen.
Så frekt. Bare glem det. Nå er det ikke lenger opp til deg.
Jeg trener olympiere, ikke annenrangs ryttere.
På den tiden trente Mary Haskins tidvis Lauren.
Jeg anså Mary Haskins som en stor idiot. Hun visste absolutt ingenting om ridning.
Jeg begynte å få SMS-er fra Lauren om at de ansatte ikke gjorde jobben sin,
og at de ble oppmuntret til det av Michaels kjæreste, Mary Haskins.
I april dro jeg for å ha et møte med Rob, Lauren og Michaels kjæreste, Mary Haskins.
Lauren skrek om hva alle ikke gjorde, og Mary Haskins sa til henne:
"Du kommer ikke engang for å ri, så ikke snakk om hva folk ikke gjør."
Jentene begynte å skrike. Jonathan og Goodwin prøvde å få kontroll over Lauren
og jeg over Mary Haskins.
Og på det møtet sa Mary Haskins: "Dere må dra."
Michael sa til Mary Haskins: "Hold kjeft, for faen. Jeg har en avtale."
"Hold kjeft, for faen." Jeg har aldri sagt det til en kvinne.
Han lot kjæresten slippe unna med dette
i stedet for å bare si til henne: "Dropp dette pisset."
Michael, gjennom alt dette, prøvde å brenne sitt lys i begge ender,
og til slutt brant lyset til midten.
Rose, er ditt høyre bakben hovent? Blunk én gang for ja og to ganger for nei.
Ok, vi går tilbake nå.
Jeg møtte Michael i 2018.
KUNDE
Datteren min meldte seg på et kurs i hestehåndtering hos ham.
Hestefolk er sære, og vanskelige kunder er ikke uvanlig.
Ja, den sitter fast.
Vi har en tendens til å ignorere det fordi det er virksomhetens natur.
Jeg møtte Lauren for første gang på et stevne i New Jersey Horse Park.
Flink jente. Ja, du er flink.
Jeg skjønte umiddelbart at noe skurret ved henne.
Hva i helvete har skjedd med posen?
Rob, jeg tror ikke vi har brukt dette bittløse tøylet.
Rob? Hører du meg?
Energien hennes var så panisk og manisk
at jeg faktisk fikk migrene, og jeg måtte gå vekk fra henne.
Det var så forstyrrende og nervepirrende. Det var helt grusomt.
LOGG INN
SUN ZI: KUNSTEN Å KRIGE RÅD: UNNGÅ KRIG.
HVIS KRIG ER UUNNGÅELIG, MÅ DEN SEIRENDE KRIGEREN VINNE FØRST
OG DERETTER GÅ I KRIG.
PUBLISER
På Hawthorne Hill var stemningen veldig spent mellom Lauren og Mary Haskins.
Lauren kom med krav og insisterte på visse ting.
Det var rent kaos.
UDYRET... HAR ENNÅ IKKE MØTT DET SOVENDE UDYRET I MEG...
Vi hadde blitt venner på Facebook, så jeg fikk med meg innleggene hennes.
DET KAN VÆRE PÅ TIDE Å GÅ TIL KRIG.
DEN SOM SPARKER ET HVILENDE UDYR, VIL VEKKE HENNE TIL SLUTT!
Du kan ikke avvise alle vanskelige kunder,
men når ting går fra å være vanskelig til å bli farlig...
Mange av dem bruker sjakkuttrykk.
"Kongen har blitt fanget og drept."
"Dronningen må ofres for å beskytte slottet."
"Slottet faller sammen."
Hvem har tid eller energi til å skrive slike innlegg?
I dressurmiljøet så folk hva som ble sagt og ble forferdet over det.
Jeg skrev de tingene så han skulle forstå at kjæresten kontrollerte ham.
Hun gjorde det umulig for meg å ri på låven.
Navnet mitt står øverst på brevhodet.
Skjønne damer rir med meg, samt eldre mennesker og barn.
Laras 16-årige datter bodde hos meg. Jeg var ansvarlig for henne.
Jeg var ekstremt bekymret over situasjonen ved Hawthorne Hill.
JEG ER MODIG, JEG ER SKADET
JEG ER DEN JEG SKAL VÆRE, DETTE ER MEG
SE OPP, FOR HER KOMMER JEG
Det var fiendtlighet mellom de to kvinnene.
Det var kanskje ikke lett siden det var en viktig kunde og kjæresten,
men Michael måtte ordne opp på et vis.
Dette vil ikke funke.
Du kan ikke gå på Internett og si fæle ting om oss.
Han kom ned for å skrike til meg.
Hvem tror du at du er?
Jeg kommer til å bli et null i sporten. Han vil ende min karriere med én telefon.
Han var der for å vise hvem som var sjefen over sporten.
Hvem er sjefen over låven hans?
Hvem styrer ting, hvem er de mektige, og hva kan de gjøre?
I hesteverdenen
styrer ryktet suksessen din.
Ryktet må man gjøre seg fortjent til.
Hele livet ditt dreier seg om denne ene tingen.
Om han truer med å ødelegge karrieren din, så er ikke det noe du tar lett på.
Fordi Michaels venner har makt til å få deg utestengt fra sporten.
Livet, levebrødet og ridekarrieren har blitt satt i fare.
Så du tenker: "Bare drep meg."
Kanskje du ikke vil dø, men du tenker: "Bare få det overstått. Drep meg."
BARE LITT MER TÅLMODIGHET NÅ.
Lauren Kanarek ble veldig rar og ustabil.
Klokken 02.45, 03.00 om morgenen
sto hun blant trærne bak stallen
og la ut kryptiske innlegg.
Lauren gikk ikke på offensiven.
Lauren gikk på defensiven ved å skrive sannheten på Facebook.
Michael har mange mektige venner, mange tidligere olympiere,
og Lauren har bare Facebook til å fortelle hva som foregår.
JULI 2019 ÉN MÅNED FØR HENDELSEN
Operatør 361. Hva er adressen?
Jeg gjorde det jeg skulle.
Det vi har lært siden vi var barn. Å ringe myndighetene.
En betjent må få disse folka til å ta seg sammen og slutte å plage oss.
Vi er anstendige mennesker.
- Ok. - Dette begynner å bli fælt.
De er en fare for samfunnet.
Jeg kan skaffe et besøksforbud i kveld hvis jeg må. Denne krigen må ende nå.
Jeg har fått nok av dem. Jeg må ha dem vekk.
Dette er et tvistemål. Han bruker politiet som våpen for noe de ikke kan gjøre.
De sa til ham: "Slutt å ringe oss. Vi er ikke løsningen på deres tvistemål."
Lauren var i låven og hørte hvisking om
at noen skulle banke dem opp eller noe sånt, og hun ble bekymret.
Så jeg sa til Lauren: "Vi bør skaffe avlyttingsutstyr."
Mary Haskins, nå skal du høre. Betjenten vil ikke ta grep.
Han sier det er et tvistemål.
Så du må fortsette å ringe
for å gjøre dette til en politisak.
- Hun gjør det på gamlemåten. - Hun må få svi.
Vi trodde en forbrytelse ville bli begått,
og i så fall ville vi ha bevis på at den var planlagt.
ÉN UKE FØR HENDELSEN
- Jeg takler dette. - Hun må bli bannlyst fra kommunen.
Ingen kan utvise noen fra hestesport på livstid unntatt SafeSport.
- Ja. - Og de gir...
JEG BLIR MOBBET AV EN 190 CM HØY MANN. JEG ER REDD.
DET ER KOMPLISERT. JEG VET IKKE HVA JEG KAN SI.
DET VIRKER SOM SAFESPORT BLE SKAPT FOR DETTE.
PUBLISER
Du kan ikke ringe politiet og si: "Jeg vil anmelde noen.
Folk truer med å kaste meg ut av sporten jeg elsker.
Arrester dem." Det er ikke jobben deres.
SafeSports jobb er å sørge for
at folk som har den makten, aldri får gjøre slikt.
Hestesport har et stort problem.
Mange trenere har blitt bannlyst på livstid av SafeSport.
Michaels største frykt var å ikke få konkurrere i sporten.
MELD FRA
Jeg ringte nødtelefonen og rapporterte ham til SafeSport.
Rapporten omhandlet mobbing, trakassering og maktmisbruk.
Men intervjueren spurte meg stadig:
"Er det mindreårige der? Hvor bor de? Hva gjør de?"
SEKS DAGER FØR HENDELSEN
Jeg hører pickupen stoppe rett utenfor stallen.
Lauren Kanarek snakker i telefon og går rundt.
"Jeg skal gjøre alt i min makt
for å ødelegge alt Mary Haskins elsker eller anser som viktig."
Mary Haskins hadde to små barn, og jeg behandlet dem som om de var mine egne.
Hun sa: "Jeg vil ikke ha barna mine rundt disse folka."
OPPTAK AV MICHAEL BARISONE OG MARY HASKINS GRAY
Om noe skjer, skal jeg...
- Vet du hva? Du... - Du har snakket om å dra de siste dagene.
Jeg forlater deg ikke, Michael.
Vi hadde samtaler. Så fikk vi hånlige beskjeder som om de visste hva jeg sa.
Lauren sa til meg:
"Nå vet du at den flotte damen ikke vil forlate deg."
Jeg sa til Mary: "Jeg tror at vi blir avlyttet, men jeg vet ikke hvordan.
Hvordan hører de oss?
Har noen infisert en telefon? Ikke bruk din, Justin.
Vil de finne ut hvor jeg går?" Hvorfor må dere gjøre det?
Man begynner å tro at veggene har ører og at mørket har øyne.
Jeg fant et innlegg og innså der og da
at Lauren Kanarek vil gi deg et kart til det hun gjør.
Hun må fortelle noen hva for noe fælt hun har gjort eller kommer til å gjøre.
Og hun sier...
Du leser mange mem om å være lykkelig og at alt går så bra.
Og så sier hun: "Men i motsetning til hva Mr. Rogers sier,
er det ikke alltid en vakker dag i nabolaget.
Iblant er naboene mørke
og bruker hemmelig avlyttingsutstyr,
som de en dag vil bruke til å ødelegge livet ditt."
FIRE DAGER FØR HENDELSEN
Jeg mottok tekstmeldinger i går der...
De har visst avlyttet samtalene mine i min andre bygning,
der vi alle sitter og gjemmer oss som om vi er gisler.
Politiet ble ringt igjen.
Dette ser ikke bra ut. Vi er under beleiring her.
Vi forfølger og trakasserer dem. Har du møtt oss?
Hvis de kommer opp, blir jeg rådvill.
- Var våpen involvert eller nevnt? - Nei.
TRE DAGER FØR HENDELSEN
Politiet ble tilkalt for trakassering som jeg ikke engang var i låven for,
men jeg syntes dette måtte spilles inn, noe jeg gjør nå.
Bli her. Ikke gå.
-Ok. Ikke gå bort til dem. - Jeg snakker bare med en venn.
Ruth Cox var en kundevenn.
Hun var Mary Haskins' partner på et par hester.
Ruth Cox var på vei fra Nord-Carolina på kveldstid den andre august.
Jeg sa til Ruth: "Tok du med pistolen?"
For jeg visste at hun reiste med en 9 mm-pistol.
Hun svarte: "Ja."
Jeg sa: "Legg den i safen. Betjenten sa at ingenting må legges igjen i bilene."
Hun tok den med inn, gikk rett inn på kontoret mitt og la den i safen.
Dette eskalerte og begynte å spore av,
og jeg ringte rytterforbundet, politiet og advokater og sa: "Få kontroll over dette."
Situasjonen var virkelig ute av kontroll. Natt til tredje august
var hun ute blant trærne og gikk rundt låven kledd som en ninja.
Jeg var i full panikkmodus fordi jeg ikke ante hva som skulle skje.
Skulle de drepe noen eller brenne ned låven?
De er sprø. De forfølger oss. De trakasserer oss.
I går kveld la hun ut et innlegg på Facebook.
Det er det innlegget dette gjelder?
Det var i går kveld. "Alle burde være bekymret.
Jeg er ikke ansvarlig for noe mine andre personligheter gjør ved trusler."
Det er sinnssykt. Jeg har en familie.
Jeg prøver å gjøre alt på den rette måten. Alt.
Jeg roper på hjelp.
Vi frykter for våre liv.
"Kom hit og fiks dette.
Det er det en ansvarlig borger gjør." Og de ba meg dra til helvete.
Dette er tredje gang, og jeg får ingen hjelp.
Jeg levde i det lokalsamfunnet jeg hadde skapt.
Folk kom og dro. Vi fikk venner, hadde julebord og thanksgiving-fester.
Jeg kunne fyre opp vedovnen og se labradoren sove foran den.
Jeg kunne gå ut og kutte ved selv.
Det var idyllisk.
Og så kom disse omstreiferne.
Jeg har kalt dem terrorister. Det var en miniversjon av 11. september.
Jeg tar livet tilbake.
DAGEN DA HENDELSEN FANT STED
Jeg sto på gårdsplassen og så en grå varebil kjøre opp.
Den stoppet rett ved siden av meg, og en mørkhåret dame satt i den.
Hun sa: "Jeg jobber i barnevernet."
Hun ville ta en prat, så vi gikk på kontoret.
Jeg, hun og Mary Haskins satt oss. Hun sa: "Jeg må bare snakke med Ms. Gray."
Og jeg sto i klubbrommet.
Jeg kan sverge på at jeg hørte ordene "seksuell mishandling".
Og jeg husker at det kokte over for meg.
Som om jeg hadde en blåselampe på hodet. Hele kroppen svettet og brant.
Det føltes som noen la et rep rundt halsen min og strammet, og jeg fikk ikke puste.
Jeg tenkte: "Hvem skal jeg ringe?
Politiet. Nei, de hjelper ikke. Ingen kan hjelpe."
Jeg snurret rundt og så lys. Så mistet jeg balansen og gikk i bakken.
Jeg husker at jeg var i ubalanse, og så svartnet det for meg.
Jeg begynte å høre småstein.
Først var lyden svak, og så ble den høyere og høyere.
Jeg løp opp trappen med en gang for å hente Rob.
Michael var her. Jeg visste ikke hvorfor.
Vi hadde ikke kommunisert på et par dager.
Rob gikk ned de to små trappetrinnene til verandaen.
Han sa: "Hva vil du, Michael?"
Han svarte: "Hvordan avslutter vi dette? Jeg vil ikke ha krig."
Så jeg gikk bort til ham, og han bare stirret på meg.
Det var noe som skurret.
Michael tok frem en pistol umiddelbart og skjøt på meg. Bang, bang.
- Medisinsk... - Jeg har blitt skutt i hjertet.
- Ok... - 411 Westmill Drive...
- Hvor er du?
Jeg mister mye blod. Michael Barisone skjøt meg.
Slutt å røre deg, for faen!
- Hallo? - Sir?
Kommer en ambulanse?
Betjenter blir sendt dit, ok?
Jeg var ute på et trafikkoppdrag. Så fikk vi en melding om en skytter.
Det var stressende, og operatøren hadde ikke mye informasjon å gi.
Jeg kjørte opp innkjørselen, åpnet bildøren og tok frem pistolen min.
Hvis du rører deg, så dreper jeg deg!
- Er det forstått? - Jeg har blitt skutt!
Jeg så en mann med ansiktet vendt ned mot bakken med en annen mann på ryggen,
og en dame som så ut til å ha blitt skutt. Jeg ropte: "Hvor er skytteren?"
Skytteren er her! Pistolen er under ham.
Jeg rullet ham rundt. Hånden var åpen under ham.
Det lå en 9 mm-pistol med åpent glidestykke ved siden av hånden hans.
Jeg sikret våpenet og vendte oppmerksomheten mot Miss Kanarek.
Brystplaster! Hent brystplaster! Ble du skutt bare én gang?
Hun var veldig grå og sa ikke stort. Hun sa: "Hjelp meg" et par ganger.
Utseendet tydet på at sjansen var stor for at hun ikke ville overleve skadene.
Da flere betjenter kom til åstedet, skilte vi Mr. Barisone.
Vi satte ham mot en trailer mens vi ventet på legehjelp.
Mens han satt der, stirret han bare i det fjerne
og sa tre ganger: "Jeg har hatt et godt liv."
Jeg kom til sykehuset uten å vite noe om hendelsen.
En lege kom inn og sa: "Vi kan ikke holde blodtrykket oppe. Vi...”
Jeg husker ikke helt hva han sa, men hun måtte opereres med en gang.
Vi innså at det var alvorlig.
Dette var vel på onsdag. Vi fikk se henne, og hun hadde...
...mange slanger i munnen og nesen og bandasjer...
Og vi visste ikke om hun ville overleve.
Jeg åpner øynene.
Jeg vet ikke hvor jeg er.
Jeg ser rør komme ut på venstre side av magen,
og jeg ser maskiner overalt. Jeg begynner å tenke:
"Kanskje jeg ikke er i limbo eller på et mellomsted.
Kanskje jeg er på et sykehus, men hvorfor husker jeg ingenting?
Hvorfor husker jeg ikke hvordan jeg endte opp her?"
Moren min kommer inn og smiler. Hun sier: "Du har blitt operert.
Du våknet nettopp. Du har ligget i koma. Legene er på vei."
Og jeg begynner sakte å huske bruddstykker av det som skjedde.
Jeg gleder meg til å vitne om dette i retten.
Saken er klar. Hva kan gå galt?
En amerikansk olympier er anklaget for drapsforsøk.
Han var medlem av OL-laget i Beijing i 2008
og ble kåret til årets internasjonale rytter av Sportsman i 2009.
Politiet sier at saken etterforskes ennå.
Jeg ble vekket. Jeg så på armen min,
og den var pakket inn i noe fra skulderen og ned til hånden.
Jeg kunne ikke bøye den og sa: "Hva i helvete? Jeg vil ha advokaten min."
Jeg er den beste i mitt yrke.
FORSVARSADVOKAT
Jeg reklamerer ikke.
Jeg har ingen nettside.
Men i 43 år har jeg lagt hjerte og sjel i hver eneste sak.
Det tar over sinnet og sjelen, og jeg gir alt jeg har,
for hver gang jeg fører en sak, har jeg noens liv i mine hender.
Jeg reiser til Morris County fengsel, og jeg blir plassert i et rom.
Plutselig åpner døren seg, og Michael kommer subbende inn.
Han sier...
Jeg husker ikke at jeg var der.
Noen ødela livet mitt med vilje.
Først var jeg usikker på om han snakket sant,
men så begynte han å fortelle meg om en kvinne ved navn Lauren Kanarek.
Hun begynte å angripe meg på Facebook.
Det var et uforminsket angrep.
Hun skrev: "Kongen og dronningen må dø, våpnene er varme."
Hvem avlytter folk? Hva har du tenkt til å gjøre med oss?
Jeg hadde ringt alle fra rytterforbundet til politiet.
Jeg spurte etter folk, mailet, ringte, kontaktet Washington Township-politiet.
Jeg kan nummeret deres utenat. Det er 908 876 3232.
Da jeg tenkte på hvordan jeg skulle tilnærme meg Michaels sak,
var det tydelig at et psykiatrisk forsvar var noe jeg måtte undersøke.
Veldig få tiltalte bruker utilregnelighetsforsvaret med hell.
En påstand om at da forbrytelsen fant sted,
visste ikke tiltalte at adferden var gal på grunn av psykiske problemer.
...brukes i bare én prosent av alle kriminalsaker i dette landet.
Jeffrey Dahmer prøvde forsvaret, og juryen avviste det.
-Selv om han kannibaliserte ofrene sine. - John Wayne Gacy drepte 33 barn.
Juryen nektet å godta utilregnelighetsforsvaret.
- Hvorfor lykkes forsvaret så sjelden? - Kanskje fordi det sjelden er troverdig.
Chris Deininger er teamets juridiske hode.
Grunnlaget for utilregnelighetsforsvaret
er at du hadde en mental sykdom eller defekt da du utførte gjerningen,
som hindret deg i å vite hva som var galt eller å kunne kontrollere adferden.
Vi mente at Lauren Kanarek hadde drevet Michael Barisone til vanvidd.
Da skytingen fant sted, hadde Michael vrangforestillinger
og kunne derfor ikke være ansvarlig for sine handlinger.
Utilregnelighetsforsvaret brukes sjelden.
Lauren skal ha presset ham til bristepunktet med sosiale medier.
At en mann i 50-årene utvikler en mental sykdom
på dette stadiet av livet virker usannsynlig.
Han kan få opptil 60 år i fengsel.
Hvem tar en slik sak?
Hvem forsvarer noen i en slik sak? Jeg trodde at jeg kunne lykkes.
INNLEDNINGSFOREDRAG 28. MARS 2022
Takk, jurymedlemmer. Vi er klare og begynner med innledningsforedragene.
Stille på settet!
Det er umulig å beskrive presset og intensiteten jeg føler.
Jeg går inn i rettssalen, og dommeren sier at jeg skal gi innledningsforedraget mitt.
Det øyeblikket er ikke som noe annet i livet mitt.
Jeg reiser meg, går bort til juryen og sier mine første ord.
"Hjelp! Jeg..."
"...frykter for livet mitt."
"Noen..."
"...hvem som helst, hjelp meg!"
Det er Michael Barisones rop om hjelp.
Det er en tragedie at Lauren Kanarek ble skutt den dagen.
Når det er sagt, har man enda en tragedie her.
Den tragiske historien om Michael Barisone.
Alle har et bristepunkt.
Det denne saken egentlig handler om,
er at Lauren Kanarek og kjæresten hennes
la en plan for å ødelegge denne mannen og gjøre ham gal.
Takk, Mr. Bilinkas.
Mr. Schellhorn?
Må jeg projisere mer?
Jeg er Chris Schellhorn, assisterende aktor i Morris Countys påtalemyndighet.
En del av en aktors rolle er å representere ofrene
og forhåpentligvis yte dem rettferdighet.
God morgen. Takk igjen for at dere er her i dag og har jurytjeneste.
Presset er stort for å fremføre innledningsforedraget
på en måte der du vinner juryens tillit, men også overbeviser dem med ordene dine.
Rettssaken skyldes den tiltaltes valg den sjuende august 2019.
Hans valg om å hente en pistol, rette den mot Lauren og fyre av to ganger,
og så vende den mot Rob og fyre av igjen.
Vi hadde forberedt en sammenhengende teori om hva som skjedde,
hvorfor skytingen skjedde da, hva som foregikk mellom dem før skytingen.
Det er denne mannen som står for retten. Dere vil kanskje høre ting dere ikke liker
om Lauren, Rob, Mary Haskins eller noen av de andre.
Men ikke noe av det rettferdiggjør å bli skutt.
Når vi ser på anklagene, må vi sørge for å ha nok bevis til en jury
som fjerner enhver rimelig tvil.
Vi følte at vi hadde nok bevis til det.
FORSVARET
For å påberope utilregnelighet må du ha en ekspert,
en psykiater som har evaluert klienten din.
Diagnosen hans er at den oppfyller den juridiske definisjonen.
Neste vitne.
Forsvaret kaller inn dr. Steven Simring.
Jeg prøvde å bevise at Lauren Kanarek planla å ødelegge Michael Barisone.
Doktor, hvilke meninger...
RETTSPSYKIATER
...har du dannet deg etter å ha vurdert alt i sin helhet?
Mr. Barisone har etter min mening to diagnoser.
Den første diagnosen er vrangforestillinger,
og den andre diagnosen er en vedvarende depressiv lidelse.
Dr. Simring var enig
og følte at Michael Barisone ble drevet til vanvidd av Lauren Kanarek,
og at han ikke var ansvarlig for handlingene sine.
Når du har vrangforestillinger, kan ingen snakke deg fra den falske troen.
Den falske kjernetroen er at Lauren Kanarek skulle tilintetgjøre ham,
og han gjorde alt han kunne for å beskytte seg mot denne vrangforestillingen.
Når det gjelder selve hendelsen, kunne han ikke gi deg noen spesifikke detaljer...
Riktig. Han ga ingen detaljer til meg eller politiet.
- Visste han forskjellen på rett og galt? - Ikke da hendelsen fant sted, nei.
Michael Barisone vet ikke hva som skjedde. Ganske vanskelig for en jury å svelge.
Du kan klikke så voldsomt og så ikke huske noe av det?
En lege mente at han hadde brutt sammen.
Vi begynte å legge frem bevis fra folk som så Michael bryte sammen.
TRENER
Så du noen gang Michael bryte sammen som resultat av det han så på sosiale medier?
Han ble stadig mer redd.
Det begynte å rakne for ham, og han ble panisk.
Kan du beskrive dine observasjoner de siste to eller tre dagene før skytingen?
TRENER
Han var i en nesten katatonisk tilstand. Han hadde ikke sovet, spist...
Han var matt i blikket.
Alle rettssaker går opp og ned.
Hver dag er en egen kamp.
Det eneste som betyr noe, er å vinne krigen.
- Aktoratet kaller inn Lauren Kanarek. - Greit.
Sverger du i Guds nærvær at den vitneforklaringen du avgir...
Dokumentene i en vanlig sak fyller som regel en liten mappe.
Men i dette tilfellet var det et hefte med 30-40 DVD-er.
Det var fjell av tekstmeldinger.
Lauren Kanareks Facebook-konto besto av 19 800 sider.
Ok. Kryssforhør, Mr. Bilinkas.
- Hei, Miss Kanarek. - Hei.
Du publiserte innlegg på Facebook hver dag, ikke sant?
Det stemmer.
Jeg hadde brukt over 100 timer på å gå gjennom alle innleggene hennes.
Jeg følte at jeg kunne ødelegge henne.
"En ekteskapsknuser for alltid."
"Hun er patetisk. Våpnene er varme."
Sa du det?
- Sannsynligvis. - "Det kan være på tide å gå til krig."
Gå tilbake til det andre innlegget.
- Nei, jeg har mange. - Ok.
Ed og jeg prøvde
å få frem den sannheten fra vitnet som vedkommende prøvde å skjule.
Husker du at du sa ting som: "Kongen vil bli drept og dronningen ofret"?
Vet ikke. Jeg snakket om et sjakkparti, og det kan ha vært en analogi.
Men analogien var vel rettet mot Michael Barisone og Mary Haskins?
Absolutt.
De tingene Lauren Kanarek hadde gjort,
var nok til å drive hvem som helst til vanvidd.
Sa du mer eller mindre:
"Dette er meg. Se opp, for her kommer jeg"?
"Ja", svarte jeg.
Dette er meg Se opp, for her kommer jeg
Jeg tror det var et innlegg fra The Greatest Showman.
Det var så skittent av ham å bruke noe som åpenbart ikke handlet om drap,
slåssing eller fiendtlighet.
Det husker jeg ikke.
Jeg tok bare opp det jeg trodde ville være nyttig for juryen.
Etter å ha brakt inn mange dokumenter
som indikerte at hun sa ulike ting, stilte jeg henne det sentrale spørsmålet.
Hadde du en plan for å ødelegge Michael Barisone?
På et tidspunkt, ja.
Da hun sa det, trodde jeg at slaget var vunnet.
Vi sier oss ferdig for i dag. Vennligst ikke diskuter saken.
Du kan gå ned. Bare vent utenfor.
Med slike spørsmål og svar får du en følelse av
at det var en samlet innsats for å knekke ham.
Bilinkas bruker et ord som jeg tolker på en annen måte.
I hodet mitt tenker jeg
at han har trakassert meg, mobbet meg og forsøkt å ødelegge livet mitt.
Jeg vil ikke ødelegge ham, bare stoppe ham.
Michael Barisone
ble presset til bristepunktet av Lauren Kanarek.
Ren ondskap.
Mr. Schellhorn, har påtalemyndigheten noen vitner?
AKTORATET
Ja, dommer.
Teorien vår i rettssaken var at du ikke får skyte noen.
Og Michael Barisone tok et stort steg for å drepe Lauren Kanarek.
Det var hensikten hans.
- Vi kaller inn dr. Louis Schlesinger. - Ok, dr. Schlesinger.
Fant du noen bevis på vrangforestillinger hos Michael Barisone?
RETTSPSYKOLOG
Nei, jeg fant ingen bevis på dette.
Dr. Schlesinger fant ingen bevis på vrangforestillinger
eller villfarelse hos ham.
Jeg tror dette er simulert hukommelsestap.
Han hevdet at han bare glemte den kriminelle adferden,
men husker alt annet klart og tydelig. Seriøst?
Hvis du har god hukommelse som ham,
og du bare glemmer kriminell atferd, så er det et rødt flagg.
De fremstilte ham som en stor olympier som brøt sammen.
"Hva var grunnen? Det må ha vært de menneskene.
For da vi kjente ham, var han slik, og nå er han slik."
Han er et skall av en mann som i juryens nærvær prøver å se ekstra gal ut.
Når juryen ikke er der, tar han notater.
På et visst punkt i saken snakker vi om et Twitter-innlegg.
Michael skrev: "Når du deltar i OL, får du mye makt.
Jeg kan gjøre som jeg vil." Han oppmuntret...
Han sa han kunne gjøre som han ville?
Noe sånt. Jeg omformulerer mesteparten av dette.
Slik du har gjort til en viss grad.
Han får en lapp av Michael,
gale Michael, som sitter der og dunker hodet i bordet.
Han skjærer grimaser, men har nok sunn fornuft
og er åpenbart såpass til stede til å kunne skrive en lapp til advokaten.
"Legg til det."
Ville det overraske deg å høre at han ikke har en Twitter-konto?
Han er ikke gal fremdeles. Ikke misforstå.
Han sa han var gal i gjerningsøyeblikket. Hvorfor ser han fortsatt gal ut?
Ser du Mr. Barisone i retten?
Jeg tror det er Michael, men han ser veldig annerledes ut nå.
Da jeg så ham, var han velstelt,
og nå har han langt og rufsete hår. Han så ikke sånn ut da jeg så ham.
Dette er skuespill. Teater.
Om du ikke er smart nok til å skjønne det, burde du ikke sitte i en jury.
En av utfordringene var at de jobbet sammen.
De bodde på samme eiendom. De hadde kanskje forskjellige mål.
Sendte Michael Barisone deg en tekstmelding
der han skrev at han ville gjøre det fælt for dem å bli boende?
"Jeg skal gjøre det så fælt å være her at de vil trygle om å få dra.
Vent og se. Jeg er veldig flink til slikt."
Ja.
Lauren gjør Michael gal ved å si alle disse fæle tingene om ham
og rapportere ham til SafeSport.
Men Michael Barisone og Mary Haskins gjør akkurat det samme mot Lauren.
JEG TRENGER ALLE SOM NOEN GANG HAR BLITT LURT
AV LAUREN, ROB OG LAURENS FAR... BØNDER, VETERINÆRER, TRENERE.
HVER ENESTE EN.
JEG SKAL FÅ HENNE BANNLYST FRA SPORTEN PÅ LIVSTID.
Sendte du eller den tiltalte en klage til rytterforbundet om Lauren Kanarek?
Ja.
Vårt argument til juryen var at mye av oppførselen hans
var inkonsekvent med en som var redd.
ADVOKAT
Han fikk advokaten til å sende falske utkastelsesordrer.
Michael ville ikke kaste henne ut.
Han ville skremme henne til å dra. Så...
Vi dro ikke fordi vi ikke kunne gjøre det.
De ringte låver og snakket stygt om oss.
Låvene som skulle ta hestene mine, ville plutselig ikke.
Michael Barisone ville ikke bare si til Lauren:
"Du er ikke velkommen her. Du må dra."
Isteden prøvde han allslags metoder for å få henne til å dra,
og da det ikke fungerte, brukte han vold.
Det er ulike teorier om hvordan du fører en sak.
I noen saker må du starte med dramatikken.
Noen ganger vil du øke dramatikken gradvis.
Vennligst oppgi fornavn og etternavn.
Ruth Pinnix Cox. Etternavnet mitt staves C-O-X.
Takk.
- Ms. Cox, du kan sette deg. - Takk.
Greit. Husk å snakke høyt så vi hører...
Dr. Cox eide en hest med Mary Haskins Gray...
KUNDE
...som ble trent av Mary Haskins og Michael Barisone på eiendommen.
Snakket du den fjerde august med den tiltalte i stallen på eiendommen?
- Det gjorde jeg. - Ba han deg om noe?
- Ja, sir. - Hva ba han deg om?
Han ville se en pistol som jeg hadde i bilen.
Husker du hva slags pistol det var?
- En 9 mm Ruger. - Var du skeptisk til å gi ham den da?
Absolutt, sir. Han fikk den ikke.
Dr. Cox ga ham pistolen. Den var uladd og lå i kofferten.
Michael Barisone la pistolen i våpensafen sin.
Det var tre dager før skytingen,
noe som tyder på at han planla eller forberedte seg på å begå drap.
Dette skjedde ikke på impuls. Det var en kulminasjon her.
Det skyldtes ikke vrangforestillinger, men at ingen av partene fikk viljen sin.
Det tilspisset seg den 7. august
da en saksbehandler fra barnevernet ankom gården.
SAKSBEHANDLER
Like etter satte Michael Barisone seg i bilen og dro for å konfrontere Lauren
uten å vite eller forstå hvorfor saksbehandleren var på eiendommen.
Så du spesifikt etter Michael Barisone?
Nei.
Saksbehandleren hadde blitt sendt dit på grunn av en klage fra SafeSport
om mulig forsømmelse som involverte Mary Haskins og barna hennes.
Da jeg rapporterte ham, spurte SafeSport: "Er det mindreårige der?"
Jeg er ikke barnevernet og har ikke barn, så jeg visste ikke hvorfor de spurte.
Jeg rapporterte ham for det han gjorde.
Det handlet bare om trakassering, mobbing og maktmisbruk.
Mens Mary Haskins og saksbehandleren hadde den private samtalen,
avbrøt han dem tre ganger.
Den tredje gangen fortalte han dem at han måtte bruke kontoret,
der våpensafen var.
Hans egen ekspert vitner om at han husker at han tok pistolen,
ladet den og kjørte for å konfrontere henne.
Mens du intervjuet Michael Barisone,
så hevdet han å huske at han hentet pistolen før han kjørte til huset?
- Ja. - Og det står ikke i rapporten din?
Jeg skal ikke sjekke og kaste bort juryens tid. Jeg tar deg på ordet.
Han tok en bevisst avgjørelse om å gå inn på kontoret sitt
for å hente pistolen, lade den, legge den i lomma og gjemme den,
og så dro han dit vitende om at dette var slutten.
SLUTTPROSEDYRE
Vi bør få et langvarig show i morges
med sluttprosedyrene i rettssaken om Michael Barisones drapsforsøk.
Vi henter jurymedlemmene.
Jeg har fått kontakt med juryen.
Jeg tror de setter pris på lidenskapen min.
Han kunne ha kommet på noe bedre! "Kanarek var bevæpnet, så jeg skjøt."
"Jeg ble grisebanket!"
Ordene "jeg husker ikke" hjelper ham ikke.
De tror at jeg tror at Michael Barisone ikke er skyldig.
Jeg har ingen bemerkelsesverdige slagord. Jeg skal ikke gråte.
Jeg ber dere bare forholde dere til fakta og loven.
Under sluttprosedyren ber jeg dem stole på bevisene våre og dømme ham skyldig.
At de stoler på saken vi la frem.
Det at den tiltalte brukte et dødelig våpen,
antyder at han ville ta et liv.
Da han åpnet safen og tok pistolen, visste han akkurat hva han skulle gjøre.
Det Lauren Kanarek gjorde mot ham, var forferdelig!
Forferdelig!
Hvem går så langt som Lauren Kanarek og Robert Goodwin?
Mr. Bilinkas sa det om Lauren Kanarek
igjen og igjen og igjen. "Hvem ville gjort dette?"
Den tiltalte gjør akkurat det samme mot henne.
Michael Barisone var utilregnelig i gjerningsøyeblikket.
Han led av en mental defekt.
Ingen hukommelsesforstyrrelse lar en person glemme
kun den tiden vedkommende begår en kriminell handling.
De hadde en plan for å ødelegge Michael Barisone. Ikke la dem bruke dere!
Jeg ber om at dere ikke avgir kjennelse basert på sympati, avsky eller følelser.
Frikjenn Michael Barisone!
Det er det rette og rettferdige å gjøre.
KJENNELSEN
Vi har siste nytt fra New Jersey. Kjennelsen er klar.
En kjennelse er klar i Michael Barisones drapsforsøk-sak.
Kjennelsen er inne for Michael Barisone.
Juryen hadde drøftet i flere dager. Presset økte igjen.
Man vet aldri hva en jury vil gjøre.
Som jeg sier til nesten alle ofre, så hadde jeg tro på bevisene våre,
men alt er mulig når saken skal til behandling.
Sakfører og Mr. Barisone, juryen har sagt at de faktisk har en kjennelse.
Jeg var sikker på at Michael kunne få hjerteinfarkt.
Jeg klarte ikke å være i rommet. Jeg satt meg bare i trappa
med hodet i hendene.
Det øyeblikket en kjennelse er klar, er svært stressende.
Det blir bare verre når juryen kommer inn,
for bokstavelig talt ligger sakens skjebne i deres hender.
Sett dere.
Vennligst reis deg, juryformann.
Har juryen kommet til enighet om en kjennelse i denne saken?
Det har vi.
Hva er deres kjennelse på 1. tiltalepunkt, drapsforsøk på Lauren Kanarek?
Ikke skyldig grunnet utilregnelighet.
Vedrørende 2. tiltalepunkt...
Jeg husker ikke sist gang noen ble frikjent på grunn av utilregnelighet.
Det var ikke midlertidig sinnssykdom. Hvorfor så han da gal ut under rettssaken?
Han bare gjorde seg til, og juryen slukte det rått.
Mange antar at han bare lot som han var slik.
Han ville fortjent en Oscar-pris hvis han hadde klart å gjøre det i åtte timer.
Folk sier: "Det var bare skuespill. Du fikk ham til å oppføre seg sånn."
Faen ta dere. Det stemmer ikke.
Det var råe menneskelige følelser.
De kunngjorde kjennelsen over høyttaleren under stevnet i Florida.
Folk på stevnet jublet og gråt.
Emneknagg Løslat Michael!
Folk skrev til meg: "Herregud, du må lese kommentarene."
Så sendte de skjermbilder.
Veldig få støttet henne.
HUN BØR SITTE I FENGSEL!
Greit, jurymedlemmer, dere har hørt kjennelsen som formannen deres la frem.
Den tiltalte, Mr. Barisone, vil nå bli tvangsinnlagt.
Det er ikke greit å skyte noen. Jeg anser det fortsatt som sant.
Fra et sivilisert perspektiv,
selv om du ikke liker Lauren eller det hun gjorde,
er det vanskelig å fatte at noen mener det var greit å skyte henne.
Når du drives til vanvidd, dreper du ikke noen.
Du slutter i jobben, skiller deg fra kona, kaster ut barnet, flytter langt vekk.
Verden vet at du ikke dreper noen fordi du er sint på vedkommende.
FRIKJENT PÅ GRUNN AV UTILREGNELIGHET BETYR IKKE AT DEN TILTALTE ER USKYLDIG,
MEN AT PERSONEN IKKE ER STRAFFERETTSLIG ANSVARLIG.
ETT ÅR SENERE
Endelig frihet! Rettferdighet! Endelig, for alle!
Michael Barisone er en fri mann!
Hurra!
- Takk. - Ålreit.
- Gå hjem. - Jeg skal bli full.
Ikke jeg.
Etter frikjennelsen ble Michael lagt inn på mentalsykehus.
Legene gjorde en omfattende evaluering
og kom frem til at han ikke hadde en mental defekt
og burde skrives ut til oppfølging i kommunen.
Jeg var til stede under hver dag av rettssaken.
Forholdet vårt vokste gjennom alt, og vi hadde følelser for hverandre.
Kjennelsen gjorde meg veldig lettet,
for da visste jeg at vi hadde en fremtid sammen.
Jeg er her fordi noen sa: "Skylden var ikke hans. Han brøt sammen."
Enten jeg gjorde noe galt eller ei,
så får jeg leve et nytt liv, og jeg vil leve det godt.
Stopp.
Takk. Ok, gå videre.
Hvordan takler du dette?
Det har vært en lang vei.
En veldig lang og vanskelig vei som aldri tar slutt.
Når to kuler punkterer lungen din,
vil kroppen din aldri bli som før.
Jeg tror ikke at Michael Barisone er sinnssyk.
Noe utrolig fælt skjedde her.
Jeg tror at alle involverte har en sjanse til å begynne å leve livene sine igjen.
Folk sier: "Du fikk livet ditt tilbake!" Nei!
Jeg mistet ekstremt mye, og jeg har fått tilbake en del,
men det er fortsatt traumer og stigmatisering her.
Jeg har en stjerne ved siden av navnet livet ut.
Jeg vil vise deg noe. Vi har alt på papir.
To terabyte med utskrifter. Disse meldingene er også viktige.
Alt dette er utskrevne tekstmeldinger.
Ikke la deg lure av disse menneskene. Jeg kan vise deg meldingsutvekslingene.
Folk sier stadig: "Michael, la saken ligge."
Jeg får ikke gjøre det.
En transkripsjon fra et lydopptak.
Bare her er det flere hundre sider.
Rob, hvor er dr. Hassans...
Hvordan i all verden overlever noen dette?
Jeg var en lovlydig mann som aldri hadde hatt noen problemer.
- Mange sider... - Michael, vi har...
Drikk dette og slapp av. Vi takler dette.
Han trodde jeg skulle brenne ned låven?
Pisspreik. Jeg forsvarer meg ikke mot noe han har diktet opp...
Det er helt utrolig at juryen kunne avsi denne kjennelsen.
Hun klarer ikke slutte å se på det, selv om jeg skulle ønske det.
Lauren Kanarek satt i en vitneboks i en rettssal og sa:
"Jeg la en plan for å ødelegge livet hans."
Du prøvde å ødelegge livet mitt, men feilet.
Hvis jeg skulle komme til OL eller VM-finalen,
ville det bli historiens største comeback.
- Michael Barisone! - Michael Barisone.
Og det er målet mitt.
Jeg er ikke en som bare setter meg ned og gråter.
Uansett hva som skjer, skal jeg fortsette i denne sporten.
Vil du få meg ut av den, må du drepe meg, slik Michael prøvde.
MICHAEL OG LAUREN VISTE OSS AT FORHOLDET BLE STADIG MER ANSTRENGT.
MARY HASKINS GRAY OG JUSTIN HARDIN SVARTE IKKE PÅ INTERVJUFORESPØRSLER.
DEN 15. DESEMBER 2025 BLE MICHAEL BARISONE UTESTENGT PERMANENT AV SAFESPORT.
SAFESPORT HEVDER SEKSUELL OG EMOSJONELL TRAKASSERING OG REGELBRUDD SOM ÅRSAK.
SAKEN KAN ANKES.
EN REPRESENTANT FOR MICHAEL BARISONE SA FØLGENDE:
"UTESTENGELSEN ER ET BRUDD PÅ HANS KONSTITUSJONELLE OG SIVILE RETTIGHETER.
VI SKAL ANKE OG BRINGE MICHAEL TILBAKE TIL HESTESPORTENS VERDEN.
DETTE VIL OMFATTE BÅDE VOLDGIFT OG SØKSMÅL I SIVILE DOMSTOLER."
DA JON KANAREK BLE BEDT OM Å KOMMENTERE UTESTENGELSEN, SVARTE HAN BLANT ANNET:
"...MICHAEL BARISONE PRØVDE Å DREPE DATTEREN MIN
VED Å SKYTE HENNE I BRYSTET PÅ KLOSS HOLD...
HUN TILBRAKTE EN MÅNED PÅ SYKEHUS...
INGEN KVINNER SKAL TRENGE Å GÅ GJENNOM DET."
Tekst: Rune Kinn Anjum